সান্তিয়াগো, চিলি
সান্তিয়াগো (স্পেনীয় ভাষায়: Santiago de Chile) চিলির রাজধানী। এটি চিলির সবচেয়ে বড় নগর এলাকা বৃহত্তর সান্তিয়াগোর কেন্দ্রে, দেশটির কেন্দ্রীয় উপত্যকাতে সমুদ্র তল থেকে ৫২০ মিটার উচ্চতায় অবস্থিত। সান্তিয়াগো রাজধানী হলেও চিলির জাতীয় কংগ্রেস পার্শ্ববর্তী বালপারাইসো (Valparaíso)-তে অনুষ্ঠিত হয়।
চিলির প্রাকৃতিক ইতিহাসবিষয়ক জাতীয় জাদুঘর
জাদুঘরটিতে বর্তমানে বারোটি স্থায়ী প্রদর্শনী কেন্দ্র রয়েছে। নীচতলায় দীর্ঘ সুড়ঙ্গ পথে চিলির ভূ-জীববিজ্ঞান বিষয়াদি রয়েছে যা প্রথম তলা পর্যন্ত বিস্তৃত। আঞ্চলিক জীববৈচিত্র্য নিয়ে আন্তঃক্রিয়াশীল শিশুতোষ খেলার ব্যবস্থা রয়েছে। কেন্দ্রীয় হলের প্রদর্শনীতে ১৭-মিটার লম্বা নীল তিমির কঙ্কাল আছে। বিংশ শতাব্দীর শুরুতে খনি এলাকায় নাইট্রেট বিক্রিয়ার শব্দচিত্র। ড্রাগনফ্লাইয়ের বিরাট আকারের জীবাশ্মসহ পোকামাকড়। মোলাস্ক, কার্নোটরাস সাসত্রেইসহ মেসোজোইক যুগের হাড়।